Banjul
Banjul jest glavni grad države Gambije, nekada poznat po nazivu Bathurst. Ujedno je i glavni grad istoimene regije. Prema popisu iz 2003. godine u gradu je živjelo 34.828 stanovnika a u području Velikog Banjula, koje pored grada Banjula obuhvata i općinu Kanifing i koje zauzima površinu od 88 km2, u istom vremenskom periodu živjelo je 357.238 stanovnika. Banjul je i najveća luka u državi a nalazi se na ostrvu Banjul, gdje se rijeka Gambija ulijeva u Atlantski okean. Ostrvo je povezano s kopnom na zapadu a sa ostatkom Velikog Banjula je povezano mostovima.